Document ID: /roh_data/filtered/fineweb-2-filterrobots_roh.jsonl.gz/49107

Absenzas e dis da joker
La scoula es obligatorica - ils iffaunts l’haun da visiter regulermaing.
A vain giavüscho, cha iffaunts chi sun annunzchos per la scoulina, la visiteschan regulermaing.
Dis da joker
- Ils dis da joker dessan be gnir piglios our da motivs radschunaivels. Ils genituors sun respunsabels cha’ls dis da joker vegnan druvos in möd economic, uschè ch’els sun a disposiziun, in cas da bsögn.
- Mincha scolar:a po piglier 6 mez dis, (3 dis) da joker düraunt ün an scolastic.
- Ad es da fer la dumanda via Klapp a las persuna d’instrucziun almain ün’eivna ouravaunt.
- La materia da l’instrucziun scu eir las clausuras manchantedas haun da gnir repigliedas.
- Lecziuns singulas manchantedas:
Zieva trais lecziuns singulas manchantedas stricha la scoula ün mez di da joker.
Dumandas da congedi
Per dumandas da congedi da l’instrucziun, chi düran dapü cu duos dis, es da fer üna dumanda in scrit a la mnedra da scoula almain 4 eivnasouravaunt.
Absenzas da malatia:
Tar absenzas da malatia chi düran pü lönch cu quatter dis, es da consegner ün attestat dal meidi.
Download reglamaint d’absenzas RU
Download reglamaint d’absenzas DE
Download reglamaint d’absenzas PT